
„ÓBUDAI NYÁRNYITÓ 2026.”
2026.06.27.-2026.06.28.
HÁZIREND
 
Tisztelt Vendégeink!
 
Köszönjük, hogy kilátogatnak az „ÓBUDAINYÁRNYITÓ FESZTIVÁL 2026” program helyszínére. Kellemes kikapcsolódást, jó szórakozást kívánunk! A rendezvény és a szórakoztató műsorok zavartalansága, mindannyiunk biztonsága érdekében kérjük a rendezvény házirendjében foglaltak betartását.
 
A rendezvénnyel kapcsolatos általános tudnivalók
A rendezvény szervezője: az Esernyős Óbudai Kulturális és Sport Nonprofit Kft.
A rendezvény helyszínei: Budapest III., Óbuda, Hajógyári sziget, Óbuda Bay
A rendezvény nyitva tartási ideje 2026. 06.27-28-án: Óbuda Bay 15.00-22.30
A rendezvény sajtó-nyilvános esemény, továbbá a résztvevőkről kép- és hangfelvétel készülhet a szervező promóciós felületein, kommunikációs- és marketing-anyagain történő felhasználás érdekében. Az adatkezelési tájékoztató a helyszínen, az információs ponton megtekinthető.
A programokról bővebben a kihelyezett plakátokon, szóróanyagokból és a https://www.obudainyar.hu/ oldalon is tájékozódhatnak.
 
A belépés és a rendezvény területén tartózkodás szabályai
A rendezvény bárki által szabadon és ingyenesen látogatható, azonban a rendezvény területén a szervezők előzetes írásbeli engedélye (szerződés) nélkül tilos bármiféle gazdasági, kereskedelmi vagy reklámtevékenységet folytatni.
 
A rendezvény területére nem léphet be, és ott nem tartózkodhat az, aki:
1. jogellenes, a rendezvény megtartását akadályozó vagy zavaró, annak biztonságát veszélyeztető magatartást tanúsít és azt a felhívás ellenére szem szünteti meg,
2. szemmel láthatóan ittas, vagy bódult állapotban van,
3. megjelenésével, ruházatával, magatartásával a közerkölcsöt sérti, továbbá
4. ruházata olyan mértékben szennyezett, vagy általános higiéniai állapota olyan, amely másokban megbotránkozást kelthet.
A rendzavaró személyt a biztonsági szolgálat a helyszínről eltávolítja.
 
A rendezvény területére állatokat behozni tilos.
 
A rendezvény területére fejenként maximum fél liter ásványvíz vagy üdítő hozható be, csak eldobható palackban. A palack kupakját – balesetmegelőzési okokból – a biztonsági őrök a bejáratnál eltávolítják. Alkoholt a rendezvény területére behozni szigorúan tilos.
 
A rendezvény területén 18. életévét be nem töltött személy alkoholt nem fogyaszthat, őt a kereskedelmi és vendéglátóhelyek nem szolgálhatják ki. A vásárlót a kereskedelmi vagy vendéglátó egység dolgozója és a biztonsági szolgálat tagja az életkorának hitelt érdemlő igazolására felhívhatja.
 
A rendezvény teljes területén, kiemelten a színpad előtti nézőterén tilos:
1. a „body surf” (amikor a közönség egy-egy rajongót a csápoló tömeg feje fölött, kezével továbbít a színpad felé),
2. a „mosh pit” (a színpad előtti – kisebb vagy nagyobb – téren a zenére zajló tombolás, durva lökdösődés, szó szerinti fordításban: „zúzda”; a mosh pit egy változata a circle pit, amikor a tömegben üresen hagyott kör peremén haladva és abból kiválva ütköznek egymásnak a táncolók),
3. a „wall of death” (a közönség – jellemzően a zenekar felszólítására – a tömeg egy, a színpadra merőleges folyosót üresen hagyva kettéválik, majd újabb jelre a két „fal” egymásnak rohan).
4. Nyílt lángú és pirotechnikai látványelem, eszköz alkalmazása.
 
A rendezvény berendezési tárgyait, különösen a térbútorokat, transzparenseket, díszítéseket, tűzvédelmi eszközöket, biztonsági jeleket áthelyezni, megrongálni, elvinni tilos. A mentésre, a tűzoltósági felvonulásra, a menekülésre kijelölt, továbbá a tűzcsapokhoz vezető utakat leszűkíteni, eltorlaszolni, oda bármilyen, a mozgást, megközelítést, alkalmazást akadályozó tárgyat elhelyezni még átmenetileg sem szabad.
 
Beviteli tilalom alá eső tárgyak
A rendezvény területére tilos bevinni:
2003. a közbiztonságra különösen veszélyes eszközöket (175/2003. (X. 28.) Korm. rendelet),
2004. lőfegyvert (a rendészeti szervek szolgálatban lévő tagjai, és lőfegyverrel szolgálatot ellátó vagyonőr kivételével),
2005. sűrített levegővel vagy szén-dioxiddal működő fegyvert, gáz- vagy riasztófegyvert, jelzőpisztolyt, rajtpisztolyt, fegyverutánzatot,
2006. robbanóanyagot, pirotechnikai eszközt,
2007. tűz-és robbanásveszélyes vagy tűzveszélyes folyadékot (pl. benzint, gázolajat), gyúlékony anyagot, azonosíthatatlan folyadékot,
2008. PB gázpalackot (vendéglátók kivételével),
2009. kábítószert vagy jogszabályban rögzített egyéb pszichoaktív szert,
2010. festékszóró palackot, grafiti tollat,
2011. távirányítású repülő eszközt (drónt),
2012. önegyensúlyozó, egy vagy két kerekű, elektromos meghajtású eszközt (Segway).
 
Kerékpárt, rollert a rendezvény területére behozni tilos.
 
A járművek elhelyezése, parkolása
Az Óbuda Bay területén korlázottak a parkolási lehetőségekek. A parkolás térítés ellenében lehetséges, amelyre a jegyeket online is meg lehet venni.
 
Kerékpár- és rollertároló a rendezvény területén és annak környezetében nem létesült, kérjük a rendezvény látogatóit, hogy ezek használatát mellőzzék.
 
További biztonsági információk
             
Kérjük, személyes értéktárgyaikra fokozottan ügyeljenek, mert a Szervezők ezek elvesztéséért, megrongálódásáért felelősséget nem vállalnak. A talált tárgyakat kérjük az Óbuda Bay bejáratánál, a beengedő kapunál leadni. Elveszett dolgok iránt ugyanitt lehet érdeklődni. A talált dolog jegyzőkönyv alapján a tulajdonosának, vagy más átvételre jogosultnak adható vissza, ha az átvevő hitelt érdemlően igazolja, hogy a dolog az ő tulajdonát képezi, vagy annak átvételére jogosult. Amennyiben a talált dologért a rendezvény befejezéséig senki nem jelentkezik, a talált dolog további kezelését a szervező a Ptk. XVII. fejezet (A találás) előírásai alapján, a közönség számára nyitva álló helyen talált dolog kezelésének szabályai szerint végzi.
 
Veszélyhelyzet (tűz, baleset, rendkívüli időjárási viszonyok) bekövetkezése vagy közvetlen veszélye esetén a szervező jogosult a rendezvényt megszakítani és a terület azonnali elhagyását elrendelni. Az erre vonatkozó felhívás esetén a veszélyeztetett területet haladéktalanul el kell hagyni.
A kiürítés, menekítés útvonalait a területen táblák jelzik.
Kísérjék figyelemmel a helyszínen a rendezvény résztvevőinek biztonságáról adott tájékoztatóinkat. Vegyék figyelembe és tartsák be a rendezvény rendjére, biztonságára vonatkozó, a járványhelyzetre a szervező vagy a biztonsági szolgálat által adott felhívásokat, a rendezvény vendégei részére készített, és a helyszínen kifüggesztett biztonsági tájékoztatóban foglaltakat is.
Kérjük, hogy minden esetleges balesetet, káreseményt haladéktalanul jelentsenek be a szervezőnek, vagy a biztonsági szolgálat tagjának.
Kellemes időtöltést, jó szórakozást kívánunk,
Szervezők

